Material: papyrus
Αὐρήλιοι Ψάις Πεκ[ύσιος] Παλιτοῦτος καὶ Τατοῦπ ἡ [αὐτ]οῦ γυνή, ἀμφότεροι ἀπὸ [κώ]μης Κέλλ[ε]ως 
τοῦ Μωθίτου νομοῦ κ[ατα]μένοντες ἐν ἐποικίῳ Ε......[ Αὐρ]ηλίῳ Τιθοεῖ Πετήσιος τέ[κ]τονι ἀπὸ τῆς αὐ
τῆς κώμης τοῦ αὐτοῦ [νο]μοῦ χαίρειν. ὁμολογοῦ[με]ν πεπρακέναι σοι καὶ καταγεγραφέναι ἀπὸ τοῦ 
νῦν ἐπὶ τ[ὸ]ν ἅπαντα χρόνον τὴν ὑπάρχουσαν ἡμῖν δο[ύ]λην χαμαίρετον τροφευθεῖσαν ὑπʼ ἐμοῦ τῆς 
προκειμένης γυναικὸς τῷ ἐμαυτῆς γάλακτι τιμὴς τῆς πρὸς ἀλλήλους συνπεφ[ων]ημένης 
δεποτικῶν ἁπλῶν νεοχαράκτων νομισματίων δύο,  νο β, ἅπερ ἐδεξάμ[εθ]α παρὰ σοῦ διὰ χει
ρὸς πλήρη ἐφʼ οἷς εὐδοκοῦμε[ν πᾶσι τοῖς ἐγγεγραμμένοις] πρὸς τὸ ἀπὸ τοῦ νῦν σε τὸν ὠνούμενον ἐπικρατεῖν 
καὶ κυρ[ιεύ]ειν καὶ δεσπόζειν τῆς πεπραμένης σοι δούλης καὶ ἐξουσίαν ἔχειν διοικεῖν καὶ οἰκονομεῖν 
περὶ αὐτῆς τρόπῳ ᾧ ἐὰν αἱρῇ, τῆς βεβαιώσεως ἐξακολουθούσης ἡμῖν τοῖς ἀποδομένοις διὰ παντὸς 
ἀπὸ παντὸς τοῦ ἐπελευσομένου ἢ [ἀντιποιησομένου]. κυρία ἡ πρᾶσις δισσῆ γραφεῖσα ἐφʼ ὑπογραφῆς τοῦ 
ὑπὲρ ἡμῶν ὑπογράφοντος βεβαία ἔστω κα[ὶ ἔν]νομος πανταχοῦ ἐπιφερομένη καὶ ἐπερωτη
θέντες ὡ[μολογήσαμ]εν. 
ὑπατίας Μαμερτίνου καὶ Νεβουιέττα τῶν λαμπροτάτων, Θὼθ καθʼ Ἕλλη. 
 Αὐρήλιος Ψάις Πεκύσιος καὶ Τατοῦπ γυνὴ οἱ προκείμενοι πεπράκαμεν τὴν προκειμένην δούλην ..... 
καὶ ἀπέσχομεν τὴν τιμὴν ἐν χρυσοῦ νομισματίοις δυσὶ  καὶ βεβαιώσωμέν σοι πάσι βεβαιώσει ὡς πρόκειται 
καὶ ἐπερωτηθέντες ὁμολογήσαμεν. ἔγραψα ὑπὲρ αὐτῶν γράμματα μὴ εἰδότων Αὐρήλιο[ς Τι]μόθεος 
Ἁρποκρατίωνος ἄρξας ἀξιωθίς
Αὐρήλιος Δημοσθένης Πολ[υ]κράτους ἀπὸ κώμης Κέλλεως μαρτυρῶ.
[Αὐρήλι]ος Ὡρίων Τιμοθέου ἀπὸ κώμης Κέλλεως μα[ρτυρῶ].